CELEX: 22007D0115
Language: el
Date: 2007-09-28 00:00:00
Title: Απόφαση της Μεικτής Επιτροπής του ΕΟX αριθ. 115/2007, της 28ης Σεπτεμβρίου 2007 , για την τροποποίηση του παραρτήματος ΧΙ (Υπηρεσίες τηλεπικοινωνιών) και του πρωτοκόλλου 37 της συμφωνίας για τον ΕΟΧ

Σημαντική ανακοίνωση νομικού περιεχομένου

|

22007D0115

Απόφαση της Μεικτής Επιτροπής του ΕΟX αριθ. 115/2007, της 28ης Σεπτεμβρίου 2007 , για την τροποποίηση του παραρτήματος ΧΙ (Υπηρεσίες τηλεπικοινωνιών) και του πρωτοκόλλου 37 της συμφωνίας για τον ΕΟΧ  

Επίσημη Εφημερίδα αριθ. L 047 της 21/02/2008 σ. 0036 - 0037

		Απόφαση της μεικτής Επιτροπής του ΕΟXαριθ. 115/2007της 28ης Σεπτεμβρίου 2007για την τροποποίηση του παραρτήματος ΧΙ (Υπηρεσίες τηλεπικοινωνιών) και του πρωτοκόλλου 37 της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ TOY ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως τα άρθρα 98 και 101,Εκτιμώντας τα ακόλουθα:(1) Το παράρτημα XI της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 22/2007 της 27ης Απριλίου 2007 [1].(2) Το πρωτόκολλο 37 της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 10/2004 της 6ης Φεβρουαρίου 2004 [2].(3) Η απόφαση 2006/215/ΕΚ της Επιτροπής, της 15ης Μαρτίου 2006, για τη σύσταση ομάδας εμπειρογνωμόνων υψηλού επιπέδου με σκοπό την παροχή συμβουλών στην Ευρωπαϊκή Επιτροπή για την εφαρμογή και ανάπτυξη της στρατηγικής i2010 [3] πρέπει να ενσωματωθεί στη συμφωνία.(4) Για την ομαλή λειτουργία της συμφωνίας, το πρωτόκολλο 37 της συμφωνίας πρέπει να επεκταθεί για να συμπεριλάβει την ομάδα εμπειρογνωμόνων υψηλού επιπέδου που συστάθηκε με την απόφαση 2006/215/ΕΚ, και το παράρτημα ΧΙ πρέπει να τροποποιηθεί για να προσδιοριστούν οι διαδικασίες σύνδεσης με αυτήν την ομάδα.(5) Η απόφαση 2005/752/ΕΚ της Επιτροπής, της 24ης Οκτωβρίου 2005, για τη σύσταση ομάδας εμπειρογνωμόνων για το ηλεκτρονικό εμπόριο [4] ενσωματώθηκε στο παράρτημα ΧΙ της συμφωνίας με την απόφαση αριθ. 120/2006.(6) Για την ομαλή εφαρμογή της συμφωνίας, το πρωτόκολλο 37 της συμφωνίας για τον ΕΟΧ πρέπει να επεκταθεί για να συμπεριλάβει την ομάδα εμπειρογνωμόνων υψηλού επιπέδου για το ηλεκτρονικό εμπόριο που συστάθηκε με την απόφαση 2005/752/ΕΚ, και το παράρτημα ΧΙ πρέπει να τροποποιηθεί για να προσδιοριστούν οι διαδικασίες σύνδεσης με αυτήν την ομάδα,ΑΠΟΦΑΣΙΖΕΙ:Άρθρο 1Το παράρτημα XI της συμφωνίας τροποποιείται ως εξής:1. Μετά το σημείο 5ιδ (απόφαση 2005/752/EΚ της Επιτροπής) παρεμβάλλεται το ακόλουθο σημείο:"5ιε. 32006 D 0215: Απόφαση 2006/215/ΕΚ της Επιτροπής, της 15ης Μαρτίου 2006, για τη σύσταση ομάδας εμπειρογνωμόνων υψηλού επιπέδου με σκοπό την παροχή συμβουλών στην Ευρωπαϊκή Επιτροπή για την εφαρμογή και ανάπτυξη της στρατηγικής i2010 (ΕΕ L 80 της 17.3.2006, σ. 74).Διαδικασίες για τη σύνδεση του Λιχτενστάιν, της Ισλανδίας και της Νορβηγίας σύμφωνα με το άρθρο 101 της συμφωνίας:Κάθε κράτος ΕΖΕΣ μπορεί, σύμφωνα με το άρθρο 3 της απόφασης 2006/215/ΕΚ της Επιτροπής, να ορίσει πρόσωπο που θα συμμετέχει ως παρατηρητής στις συνεδριάσεις της ομάδας υψηλού επιπέδου i2010.Η Ευρωπαϊκή Επιτροπή θα ενημερώνει, σε εύθετο χρόνο, τους συμμετέχοντες σχετικά με τις ημερομηνίες των συνεδριάσεων της ομάδας και θα τους διαβιβάζει τα σχετικά έγγραφα."2. Στο σημείο 5ιδ (απόφαση 2005/752/ΕΚ της Επιτροπής) προστίθεται το ακόλουθο κείμενο:"Διαδικασίες για τη σύνδεση του Λιχτενστάιν, της Ισλανδίας και της Νορβηγίας σύμφωνα με το άρθρο 101 της συμφωνίας:Κάθε κράτος ΕΖΕΣ μπορεί, σύμφωνα με το άρθρο 3 της απόφασης 2005/752/ΕΚ της Επιτροπής, να ορίσει πρόσωπο που θα συμμετέχει ως παρατηρητής στις συνεδριάσεις της ομάδας εμπειρογνωμόνων για το ηλεκτρονικό εμπόριο.Η Ευρωπαϊκή Επιτροπή θα ενημερώνει, σε εύθετο χρόνο, τους συμμετέχοντες σχετικά με τις ημερομηνίες των συνεδριάσεων της ομάδας και θα τους διαβιβάζει τα σχετικά έγγραφα."Άρθρο 2Στο πρωτόκολλο 37 της συμφωνίας (που περιέχει τον κατάλογο του άρθρου 101) προστίθενται τα ακόλουθα σημεία:"18. Η ομάδα εμπειρογνωμόνων για το ηλεκτρονικό εμπόριο (απόφαση 2005/752/ΕΚ της Επιτροπής).19. Η ομάδα υψηλού επιπέδου i2010 (απόφαση 2006/215/ΕΚ της Επιτροπής)."Άρθρο 3Τα κείμενα της απόφασης 2006/215/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.Άρθρο 4Η παρούσα απόφαση αρχίζει να ισχύει στις 29 Σεπτεμβρίου 2007, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας [*****].Άρθρο 5Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.Βρυξέλλες, 28 Σεπτεμβρίου 2007.Για τη Μεικτή Επιτροπή του ΕΟΧΟ ΠρόεδροςStefán Haukur Jóhannesson[1] ΕΕ L 209 της 9.8.2007, σ. 40.[2] ΕΕ L 116 της 22.4.2004, σ. 58.[3] ΕΕ L 80 της 17.3.2006, σ. 74.[4] ΕΕ L 282 της 26.10.2005, σ. 20.[*****] Δεν αναφέρονται συνταγματικές απαιτήσεις.--------------------------------------------------